procesaur/Wiki.mk huggingface dataset:
Лудијас (Солунско)

Лудијас (|Λουδίας, до 1951 г. ''Νέα Ζωή'', ''Неја Зои'') — село во Солунско, Егејска Македонија, денес во општината Илиџиево на Солунскиот округ во областа Централна Македонија, Грција. Населението брои 789 жители (2011). Ова село не традиционално, туку претставува новосоздадена населба на грчки доселеници.
1 Географија
Селото се наоѓа јужно од Зорбатово, 8 км западно од Илиџиево и 43 км западно од Солун. Лежи во областа Вардарија во Солунското Поле, на северниот брег на река Колудеј.
2 Историја
Селото е основано како место за грчки доселеници од Турција во 1939 г. на местото на ослободеното плодно земјиште при исцедувањето на Ениџевардарското Езеро. При неговото создавање, наречено е Неја Зои, што во превод значи „нов живот“. Населението било од Понд, Кавказ, Тракија и Мала Азија, кое овде се префрлило од првично создадените Елевтерохори и Метони, како и од колонизираните традиционални села Јалиџик и Бугариево. Во 1940 г. Лудијас имал 804 жители, сите грчки дојденици.
Во 1951 г. населението се зголемило на 991 жител, а селото е преименувано во Лудијас, што е грчкото име на месната река Колудеј. На пописот од 1961 г. бројот на жители достигнал 1.222, за да опадне на 929 во 1971, 907 во 1981 г. Во 1991 г. е забележан пораст на 948 лица, кои во 2001 г. се зголемиле на 973, но во 2011 г. опаднало на 795 жители.
3 Стопанство
Селото важи за мошне богато бидејќи има плодни површини кои целосно се наводнуваат. Се произведува овошје, памук, жито, бостан и други земојделски култури. Многумина работат во блиските претпријатија „Захарис“, „ЕЛВИЗ“ и „Нестле“.
4 Поврзано
* Вардарија
Љубица (филм)

Љубица (хрватски: ''Ljubica'') - хрватски и југословенски филм од 1978 година, во режија на Крешо Голик. Главните улоги ги играат: Божидарка Фрајт, Миодраг Кривокапиќ, Иван Пико Станчиќ и Реља Башиќ. Ова е деветтиот филм на Голик.
1 Синопсис
Љубица (ја игра Фрајт) е привлечна жена во средните години која работи како педагог во центарот за глуви деца во Загреб. Нејзиниот маж (го игра Кривокапиќ) работи во странство и ретко се јавува дома. Нивното дете живее со баба му во селото. Љубица живее здодевен живот, а пресвртот настапува кога го запознава младиот, згоден студент (го игра Станчиќ)...
Врештет

Врештет (|Wrestedt) — општина во округот Илцен, во сојузната покраина Долна Саксонија, Германија. Се наоѓа околу 7 километри јужно од окружниот град Илцен.
Општината претставува административно седиште на општинската заедница Ауе.
1 Географија
1.1 Општински единици
Кон општината Врештет припаѓаат следниве места:* Болензен
* Брајтенхес
* Дрое
* Емерн
* Естерхолц
* Гафендорф
* Грос Прецир
* Хамборг
* Каленброк
* Калшторф
* Клајн Болензен
* Клајн Лондон
* Клајн Прецир
* Кенау
* Креце
* Крецмиле
* Лемке
* Нетелкамп
* Ниндорф II
* Нинволде
* Оштет
* Штадензен со Штројберг
* Штедердорф
* Вирен
* Врештет
Милвоки Бакс

Милвоки Бакс (анг. ''Milwaukee Bucks'') е американски кошаркарски клуб од Милвоки, Висконсин. Моментално се натпреварува во НБА лигата како член на Источната конференција.
Клубот е основан во 1968 година и од своето основање го носи ова име. Поранешниот сенатор и стопанственик Херб Кол бил долгогодишен сопственик на тимот, но на 16 април 2014 година, група предводена од милијардерите и хеџ фонд менаџери Вес Иденс и Марк Ласри се согласила да го купи мнозинскиот сопственички процент на клубот од Кол, продажба која била одобрена од сопствениците на НБА и нејзиниот Управен одбор еден месец подоцна на 16 мај. Досега во својата историја Бакс имаат освоено две титули во НБА во сезоните 1970-1971 и 2020-2021, три конференциски титули (1971, 1974, 2021) и 16 дивизиски титули (1971–1974, 1976, 1980–1986, 2001, 2019-2021). Карим Абдул Џабар и Јанис Адетокунбо се единствените двајца играчи на Бакс кој ја добиле наградата Најкорисен играч во НБА (3 пати Абдул-Џабар и двапати Адетокунбо).
Милвоки Бакс најчесто играат во зелени дресови и зелени шорцеви. Својте домашни натпревари клубот ги игра во арената Фајсерв Форум која е отворена во август 2018.
1 Играчи
1.1 Моментален Состав
Име, Години, Држава, Височина, Позиција
Грејсон Ален, 26, 1.93м, бек
Јанис Антетокумпо, 27, 2.11м, Крилен Центар
Танасис Антетокумпо, 29, 1.98м, крило/Крилен центар
ДеАндре Бембри, 27, 1.96м, бек/крило
Пет Конагтон, 29, 1.96м, бек
Џорџ Хил, 35, 1.93м, плејмејкер
Џру Холидеј, 31, 1.91м, бек/крило
Серж Ибака, 32, 2.08м, Крилен центар/Центар
Брук Лопес, 33, 2.13м, Центар
Сандро Мамукелашвили, 22, 2.06м, Центар/Крилен центар
Весли Метјувс, 35, 1.96м, бек
Крис Мидлтон, 30, 2.01м, крило
Џордан Нвора, 23, 2.03м, крило
Боби Портис, 27, 2.08м, Крилен центар
Линдел Вигинтон, 23, 1.85м, бек
*
1.2 Повлечени броеви
* 1 Оскар Робертсон, Б, 1970-74
* 2 Џуниор Бриџман, К, 1975-84 i 1986-87
* 4 Сидни Монкриф, Б, 1979-89
* 14 Џон МекГлоклин, Б, 1968-76
* 16 Боб Лениер, Ц, 1980-84
* 32 Брајан Винтерс, Б, 1975-83
* 33 Карим Абдул-Џабар, Ц, 1968-75
1.3 Први пикови
Први пикови на Милвоки Бакс
Година, Бр., Играч, Позиција, Период
1969, 33, Луи Алсиндор, Ц, 1969–1975
1977, 54, Кент Бенсон, Ц, 1977–1980
1994, 13, Глен Робинсон, К, 1994–2002
2005, 6, Ендрју Богут, Ц, 2005–2012
2 Титули
, Титули, Години
НБА титули, 2, 1971, 2021
Конференциски титули, 3, 1971, 1974, 2021
Титули во Дивизијата, 16, 1971, 1972, 1973, 1974, 1976, 1980, 1981, 1982, 1983, 1984, 1985, 1986, 2001, 2019, 2020, 2021
Црква „Св. Недела“ - Плаќе

Света Недела — понова селска црква во охридското село Плаќе.
1 Местоположба
Црквата е изградена пред самото село, од десна страна на патот кој води до него. Таа е изградена стотина метри северно од истоименото археолошко наоѓалиште.
2 Историја
Камен-темелникот на црквата бил осветен и поставен на 11 јуни 2000 година. Црквата била завршена следната година и била осветена на 14 јули 2001 година од страна на митрополитот г. Тимотеј.
3 Архитектура
Градбата на црквата е еднокорабна. Била градена со бигор, а апсидата на црквата е полукружна.
4 Галерија
5 Поврзано
* Плаќе
* Дебарско-кичевска епархија
* Охридско архијерејско намесништво
* Коселска парохија
Мокреш

Мокреш (позната и како Макреш) — река во Македонија, сместена на Плакенска Планина. Поминува низ селото Речица.
1 Устие
Се влева во Коселска Река, лево од патот Охрид-Ресен.
2 Поврзано
* Речица
* Плакенска Планина
* Коселска Река
Црква „Св. Илија“ - Плаќе

Свети Илија — главна селска црква во охридското село Плаќе. Во црковниот двор се наоѓаат и селските гробишта на Плаќе.
1 Местоположба
Црквата се наоѓа на едно возвишение, во југозападниот дел на селото.
2 Историја
Црквата била подигната во 1871 година.
Се верува дека некогаш на истото место на кое е подигната денешната градба имало постаро култно место. На западната страна на црквата можат да се забележат остатоци од градба, а во дворното место се наоѓаат стари средновековни гробови.
3 Архитектура
Градбата на црквата е еднокорабна. Била градена со кршен камен и делкан бигор, а апсидата на црквата е полукружна. Во минатото била покриена со камени плочки. Материјалот за нејзината градба бил носен од месноста Сопот.
На северната страна од црквата е изградена трпезаријата.
3.1 Фрескоживопис
Црквата поседува фрескоживопис, за кој се претпоставува дека е насликан за време на изградбата на црквата.
Од овој живопис се останати само ликовите во олтарниот простор и во споредните ниши.
3.2 Иконостас
Во внатрешноста постои иконостас на кој се наоѓаат четири престолни икони, кои потекнуваат од 1872 година.
4 Галерија
5 Поврзано
* Плаќе
* Дебарско-кичевска епархија
* Охридско архијерејско намесништво
* Коселска парохија
Јапонско јаболко

Јапонско јаболко, Ботанички детали
Научна класификација
Царство:, Plantae
(нерангирано):, Angiospermae
(нерангирано):, Eudicotidae
(нерангирано):, Asterids
Ред:, Ericales
Семејство:, Ebenaceae
Род:, ''Diospyros''
Вид:, ''D. kaki''
Биномна номенклатура
''Diospyros kaki''L.f.
Синоними
Јапонско јаболко или рајско јаболко (|Diospyros kaki) е дрвенесто растение од семејството Ebenaceae, познато во целиот свет како каки јаболко. Јапонското јаболко може да расте како повеќе дрвја израснати од истиот корен или како само едно дрво, може да достигнат висина од 7,5 метри. Расте најдобро во области со умерено ладни зими и не премногу топли лета.
1 Потекло
Јапонското јаболко води потекло од Јапонија, каде дрвјата на ова растение можат да се најдат стари до пет века. Се појавило во Европа во средината на 19 век, и се одгледувало само во Јужна Америка од крајот на 19 век.
2 Плод
Ова дрво дава плодови во секое годишно време, во зависност од видот, како и плодовите кои можат да бидат во форма на обично јаболко, срце, сплескани или долгунести. Исто така, постојат големи разлики во големината и тежината на јапонското каки јаболко - од неколку стотици грама до скоро килограм. Бојата на јапонското каки јаболко, оди од светложолто-портокалова до темнопортокалово-црвена. Целото овошје може да се јаде, освен цветот и семето. Тоа достигнува целосна форма, арома и боја само кон крајот на сезоната на растење, на средината на есента. Плодот има специфична чувствителност на температурни промени и мрзнее на температури под -15 °. Високата концентрација на танините кај незрели плодови обезбедува горчлив вкус, а кога се комбинира со доволна количина на каротиноиди во овошјето, делува како силен антиоксиданс.
3 Медицински аспект
Јапонското јаболко е богато со флавоноиди, особено кверцетин, што го прави пожелна состојка во третманот на кардиоваскуларни заболувања. Источната традиционална медицина го користи само јапонското јаболко за да помогне во лекувањето на цревните воспаленија, хемороиди, заболувања на желудникот и црниот дроб. Еден плод од јапонското јаболко содржи 12,6 мг витамин Ц, кое претставува 21% од препорачаната дневна доза на овој витамин.Исто така, плодот од јапонското јаболко има многу растителни влакна и со тоа го намалува нивото на холестерол во крвта и учествува во регулирање на варењето.
Поп-фолк во Србија

Поп-фолк (исто така ''чалга'') или фолк-поп, е музички правец кој се развил во Србија во 2000-итите, на кој најголемо влијание имал турбо-фолк — доминантен музички правец во деведесеттите години. Поп-фолк е поточно варијанта на турбо-фолкот, но со поголемото влијание на поп и електронската музика. Настанал со постепеното напуштање на турбо-фолк звукот и тема, со сè поголемо следење на музичките текови на Запад.
1 Преглед
Основачот на поп-фолкот во Србија била Индира Радиќ, која за албумот ''Змај'' од 2004 година ги отпејала песните во кои се чувствувало големо влијание на поп-музиката. Така таа воедно била и прва која го прекинала снимањето на турбо-фолк песните.
Некои од популарните пејачки денеска негираат дека некогаш пееле новокомпонирана музика, додека некои турбо-фолк ѕвезди себеси упорно се котираат како поп-фолк пејачи. Самиот поп-фолк и во Србија сè уште се критикува и омаловажува, намерно или ненамерно се категоризира како турбо-фолк, а синдромот „ги мразам народњаците“ постои веќе две децении.
Од другата страна, популарноста на поп-фолк изведувачите не опаѓа. Некогаш најголемите ѕвезди на поп-фолкот, релативно сè уште се популарни. Концертите на Светлана Ражнатовиќ се помеѓу најпосетуваните на Балкан. Аца Лукас успева со години наназад со почетокот на ноември да одржува многу посетувани концерти во белградскоата Арена. Лепа Брена ужива во статусот на музичката легенда во бивша Југославија, додека Индира Радиќ, најтиражната пејачка во 2004 и 2005 година, посебно популарна во Хрватска, Бугарија и во српската дијаспора. Контроверзната Јелена Карлеуша често е во центрот на медиското внимание заради својата борба против дискриминацијата на ЛГБТ личности и кавги со Светлана Ражнатовиќ. Нарочно се популарни Сека Алексиќ, Дара Бубамара, Вики Миљковиќ, Стоја и Ацо Пејовиќ. Од друга страна, голема популација на некогаш најголемите ''Грандови ѕвезди'' Тања Савиќ и Славица Ќуктераш значајно опаднала, додека Драгана Мирковиќ, една од најголемите музичкии ѕвезди во бившата Југославија, ужива во подеднаквата наклоност на публиката како и пред дваесет години, што резултирало на распродадените билети за концертот во Белградската арена во 2014 година.
Претставниците на поп-фолкот на новите генерации се Милица Павловиќ, Милица Тодоровиќ, Катарина Живковиќ, Катарина Грујиќ, Миа Борисављевиќ, Немања Стевановиќ, Милан Станковиќ, Рада Манојловиќ, Сандра Африка, групата Министарке и други.
Црква „Св. Ѓорѓи“ - Речица

Свети Ѓорѓи — главна селска и средновековна црква во охридското село Речица. Во дворот на црквата се наоѓаат и селските гробишта.
Црквата е прогласена за заштитен споменик на културата на Македонија.
1 Историја
Црквата потекнува од 1370 година. Се верува дека била изградена на темели од постара црква.
2 Архитектура
2.1 Фрескоживопис
Според стручните истражувања врз црквата, фрескоживописот во внатрешноста на црквата потекнува од втората половина на XIV век. Истиот бил изработен од зографи од школата на зографот Јован Теоријан од Охрид.
3 Галерија
4 Поврзано
* Речица
* Дебарско-кичевска епархија
* Охридско архијерејско намесништво
* Коселска парохија
Црква „Св. Кузман и Дамјан“ - Речица

Свети Кузман и Дамјан — понова црква во охридското село Речица.
1 Историја
Камен-темелникот бил осветен и поставен на 11 ноември 2000 година. Црквата била завршена во 2004 година, а осветена на 18 октомври 2004 година од страна на митрополитот г. Тимотеј.
2 Архитектура
2.1 Фрескоживопис
Црквата поседува фрескоживопис, кој бил изработен од уметникот Драган Ристески од градот Охрид.
3 Галерија
4 Поврзано
* Речица
* Дебарско-кичевска епархија
* Охридско архијерејско намесништво
* Коселска парохија
Дејан Атанацковиќ

Дејан Атанацковиќ (српски: ''Дејан Атанацковић''; Белград, 1969) - српски писател, визуелен уметник и универзитетски професор.
1 Животопис
Атанацковиќ е роден во Белград, во 1969 година. Предавал неколку предмети од областа на визуелните уметности и културата на универзитетите во Фиренца и во Сиена. Исто така, соработувал со Музејот на природните науки во Фиренца на предметот „Body Archives“, посветен на историјата на претставувањето на човечкото тело. Покрај тоа, водел работилници засновани на дијалог меѓу студентите и психијатриските пациенти. Со поддршка на Музејот на современата уметност, во Белград ја започнал иницијативата за нови наративни текови, „Поинаков поглед“.
2 Творештво
Како визуелен уметник, почнувајќи од 1990-тите, Атанацковиќ реализирал неколку самостојни изложби и кустоски поставки, а некои негови дела се вклучени во музејските и приватните колекции. Во 2017 година го објавил својот прв роман „Лузитанија“ со кој ја освоил НИН-овата награда за роман на годината.
Криптограм

Криптограм — вид загатка којашто се состои од краток шифриран текст. Обично, шифрата која се користи за шифрирање на текстот е доволно едноставна за да овозможи рачно решавање на криптограмот, а често се користат и заменлви шифри кои овозможуваат замена на секоја буква со друга буква или број согласно одредено правило. Понекогаш се користат и други видови шифри за создавање на криптограми, како што се книжните шифри кај кои се користат книги или статии за шифрирање на пораки. Решавањето на загатката се состои од одгатнување на текст со помош на расфрланите букви на почетокот.
1 Примена
Во минатото, криптограмите имале сериозна примена во областа на криптографијата, но во поново време тие главно се среќаваат во весници и списанија како содржина за разонода.
Со називот „Криптограм“ е именуван и часописот на Американското криптографско здружение, којшто содржи криптографски загатки.
Поврзување точки

Поврзување точки, позната и како точка до точка или спојување точки — вид загатка која се состои од низа точки означени со бројки. Со повлекување на линиите кои ги поврзуваат точките се открива нацртот на објектот. Загатката често се заснова на едноставна линиска уметност којашто овозможува подобар приказ на создадената слика или помага во добивањето на сложение делови од сликата. Загатките со поврзување точки обично се наменети за деца. Употребата на броеви за означување на точките може да се замени со букви или други симболи со запазен редослед.
1 Преносно значење
Поимот „поврзување точки“ може да се користи и како метафора на способноста за поврзување на една идеја со друга, за пронаоѓање на „големата слика“ или за издвојување на клучната одлика во мноштво податоци.
2 Примена
Концептот на поврзување точки има примена во проблемот на патувачки трговец, каде што се бара оптимален избор на бројки за означување на точки во насока на минимизирање на вкупната должина на нацртаните линии.
3 Поврзано
* Соѕвездие
Математичка загатка

Математичка загатка — збирен назив на загатки кои сочинуваат значаен дел на разонодната математика. Овие загатки се одликуваат со посебни правила кои имаат за цел да го водат решавачот кон пронаоѓање решение коешто ги задоволува поставените услови, но тие обично не подразбираат натпревар меѓу двајца или повеќе натпреварувачи.
Конвејова игра на животот и фракталите може да се сметаат за математички загатки, иако решавачот со нив се соочува на самиот почеток преку поставување на почетни услови. Откако овие услови ќе бидат воспоставени, правилата на загатката ги определуваат сите понатамошни промени и потези. Решението на математичките загатки обично се пронаоѓа преку примена на креативно размислување. Математичките загатки понекогаш се користат за да ги мотивираат студентите во пренесување на знаење за техниките на решавање математички проблеми во основното образование.
Каспер Асгрен

Каспер Асгрен (|Kasper Asgreen; р. ) — дански професионален друмски велосипедист, кој вози за UCI World Tour екипата .
Во август 2018 година бил именуван во почетниот состав за Вуелта а Еспања 2018. Во јули 2019 година бил именуван во почетниот состав за Тур де Франс 2019.
1 Достигнувања
;2016
: 1. Национално хронометарско првенство под 23 години
: 3. Национално хронометарско првенство
: 3. ГП Виборг
: 3. Краен пласман Тур де Берлин
: 5. Светско хронометарско првенство
;2017
: 1. Европско хронометарско првенство под 23 години
: 1. Национално хронометарско првенство под 23 години
: 1. ГП Виборг
: 1. Етапа 1 Тур де л’Авенир
: 6. Дуо Норманд (со Никлас Ларсен)
: 7. Светско хронометарско првенство под 23 години
;2018
: 1. Светско првенство во екипен хронометар
: 1. Етапа 1 (TTT) Трка Адријатика Јоника
: 2. Краен пласман Истарски пролетен трофеј
::1. Етапа 1
: 4. Национално хронометарско првенство
: 6. Трофео Лаигвелја
;2019
: Национални првенства
::1. Хронометар
::2. Друмска трка
: 1. Етапа 3 Трка околу Германија
: 2. Европско хронометарско првенство
: 2. Трка околу Фландрија
: 3. Краен пласман Трка околу Калифорнија
::1. Бодовен пласман
::1. Етапа 2
Ханојска кула

Ханојска кула, позната и како Брамина кула или Лукасова кула — матеиатичка игра или загатка. Се состои од три дрвени стапчиња и бројни дискови со различна големина кои може да се поместуваат од едно на друго стапче. На почетокот од загатката, куп од сите дискови е поставен во опаѓачки редослед во облик на конус (или „кула“) на едно стапче, така што дискот со најголем пречник е најдолу, а оној со најголем пречник најгоре. Главна цел на загатката е да се помести купот од сите дискови од едно стапче на друго, а притоа да се почитуваат следниве правила:
# само еден диск може да биде поместен со секој потег;
# секој потег се состои од поместување на горниот диск од еден куп кон врвот на друг куп или на дното на празно стапче; и
# не може да се случи диск да се помести врз друг диск со помал пречник.
Со три диска, загатката може да се реши во 7 потези. Оптималниот, т.е. најмалиот, број на потези за решавање на загатката изнесува 2<sup>''n''</sup> − 1, каде што ''n'' е бројот на дискови.
Јапонска загатка

На англиски јазик, изразот „ јапонска загатка “ обично се однесува на логички загатки, кои (барем во минатото) биле повеќе популарни во Јапонија отколку на Запад, каде доминираат игри со зборови .
Најголемиот издавач на загатки во Јапонија во моментов е Николи ; видете ја придружната статија за повеќе информации.
Нов Малград

Нов Малград (|Νέα Μάλγαρα, ''Неја Малгара'') — село во Солунско, Егејска Македонија, денес во општината Делта на Солунскиот округ во Централна Македонија, Грција. Населението брои 2.218 жители (2021).
1 Географија
Селото се наоѓа во областа Вардарија на Солунското Поле, 17 км западно од Солун и веднаш западно од македонското село Јунчии со кое денес е споено.
2 Историја
Населбата е основана во 1909 г. под името ''Кокмус'' за муслимани-бегалци од Босна која била неодамна пропоена кон Австроунгарија. Во 1913 г. селото е припоено кон Грција согласно Букурешкиот договор и во него се доселиле две грчки семејства од источнотракиското гратче Малград (грч. Малгара, тур. Малкара) кое останало во Турција, а властите го нарекле местото ''Нов Малград'' (''Неја Малгара'') во чест на нивното родно место. Во 1913 г. во селото имало 501 жител, а во 1920 г. населението броело 484 жители. Во 1924 г. по сила на Лозанскиот договор бошњачкото население е иселено во Турција како муслиманско, а на негово место властите доселиле 249 семејства грчки колонисти, од кои 239 од Источна Тракија, 4 од Мала Азија и 6 од Бугарија. Во 1928 г. Нова Малгара станала наполно дојденско село со 283 семејства од вкупно 1.214 жители.
Благодарение на исклучително плодното земјиште потпомогнато од зафатите за мелиорација и наводнување, како и близината до Солун, селото почнало доживеало голем растеж. Во 1940 г. населението достигнало 1.912 жители, кои во 1951 г. се зголемиле на 1.981, а во 1961 г. на 2.061. На пописот во 1971 г. е забележан мал пад на 1.986 жители, но во 1981 г. населението се накачило на 2.248, а во 1991 г. — на 2.349 лица. Во 2001 г. во Нов Малград се попишани 2.443 лица, а во 2011 населението достигнало 2.404 жители.
3 Стопанство
Во селото се произведуваат големи количества памук, овошје, жито и разни други земјоделски производи.
4 Поврзано
* Вардарија
* Јунчии
Механичка загатка

Механичка загатка е загатка претставена како збир на механички меѓусебно поврзани парчиња во кои решението е да се манипулира со целиот предмет или делови од него. Една од најпознатите механички загатки е коцката на Ерна Рубик која ја измислила во 1974 година. Загатките се претежно наменети за еден играч каде целта е играчот да го види преку принципот на предметот, не толку многу што случајно излеглува вистинско решение преку проба и грешка . Имајќи го овој предвид, тие често се користат како тест за интелигенција или обука за решавање проблеми.
1 Наводи
*Puzzles Old & New, by Professor Hoffmann, 1893
*Puzzles Old and New, by Jerry Slocum & Jack Botermans, 1986
*New Book of Puzzles, by Jerry Slocum & Jack Botermans, 1992
*Ingenious & Diabolical Puzzles, by Jerry Slocum & Jack Botermans, 1994
*The Tangram Book, by Jerry Slocum, 2003
*The 15 Puzzle, by Jerry Slocum & Dic Sonneveld, 2006
Оваа статија многу се заснова на соодветната статија на германската Википедија .
БИБЛ сезона 2019/20

БИБЛ сезоната 2019/20 - 12. издание на Балканската Кошаркарска Лига. Сезоната започнала на 22 октомври 2019 година, а играчки завршила на 3 март 2020 година. Сезоната немала првак бидејќи била прекината поради COVID-19 пандемијата.
1 Екипи
Екипа, Држава, Град
Пеја, Косово, Пеќ
Раховеци<sup>1</sup>, Ораховац
Академик Бултекс 99, Бугарија, Пловдив
Влазниа, Албанија, Скадар
Ибар Рожаје, Црна Гора, Рожае
1 Раховеци поради финансиски причини се откажал во текот на натпреварувањето.
2 Формат
2.1 Регуларен дел
Во регуларниот дел екипите биле во лига составена од пет екипи. Самиот регуларен дел бил поделен на три фази. Секоја екипа играла против екипите во групата на дома и на гости во првите две фази. Во третата фаза, секоја една екипа ќе играла еднаш против екипите, со или без предност на домашен терен зависно од пласманот на табелата. Поради откажувањето на Раховеци, повеќето натпревари од третиот дел на лигашкиот дел не биле одиграни. Со тоа, останатите четири екипи од лигата продолжиле понатаму.
2.2 Завршен турнир
Според првичниот план екипите кои ќе завршеле на првите две места во лигата ќе играле финале преку двомеч. Поуспешната екипа од двомечот ќе го одлучела првакот на сезоната 2019/20. Но поради откажувањето на Раховеци во регуларниот дел, БИБЛ одлучил да се заврши сезоната преку завршен турнир. Во април, поради пандемијата со заразата COVID-19, било одлучено завршниот турнир да се одигра во септември, наместо во март и април. На 29 јуни било најавено дека турнирот нема воопшто да се одигра и немало прогласување на првак.
3 Регуларен дел
Пласман на завршниот турнир
3.1 Табела
, Екипа, Нат, Поб, Пор, Д.К., П.К., Раз, Бод, Забелешка
1., Академик Бултекс 99, 8, 7, 1, 700, 612, + 88, 15
2., Пеја, 9, 5, 4, 741, 728, + 13, 14
3., Ибар Рожаје, 10, 4, 6, 736, 782, - 46, 14, 2-1
4., Влазниа, 10, 4, 6, 760, 769, - 9, 14, 1-2
5., Раховеци, 9, 3, 6, 676, 722, - 46, 12
3.2 Резултати (1.-2. фаза)
Дома \ Гости, АКА, ВЛА, ИБА, ПЕЈ, РАХ
Академик Бултекс 99, 91-74, 89-66, 85-74, 95-78
Влазниа, 87-77, 64-65, 87-91, 73-68
Ибар Рожаје, 69-79, 93-75, 73-84, 67-72
Пеја, 87-98, 78-67, 94-80, 77-54
Раховеци, 77-86, 78-73, 74-77, 106-94
3.3 Резултати (3. фаза)
Дома \ Гости, АКА, ВЛА, ИБА, ПЕЈ, РАХ
Академик Бултекс 99
Влазниа, <sup>1</sup>, 78-62
Ибар Рожаје, 66-82
Пеја
Раховеци, 69-80
Поради откажувањето на Раховеци, повеќето натпревари од третиот дел на лигашкиот дел не биле одиграни.
1 Влазниа и Ибар Рожаје одиграле дополнителен меѓусебен натпревар за да го одлучат третото и чевртото место. Но потоа, натпреварот бил одложен поради пандемијата на заразата COVID-19.
4 Завршен турнир
Бодентајх (општинска заедница)

Бодентајх (̣|Bodenteich) — поранешна општинска заедница во округот Илцен, во сојузната покраина Долна Саксонија, Германија. Нејзиното седиште било во селото Бад Бодентајх. На 1 ноември 2011 година таа била споена со општинската заедница Врештет и ја создале новата општинска заедница Ауе.
Општинската заедница Бодентајх се состоела од следниве општини:
# Бад Бодентајх
# Водач
# Золтендик
Гарикојц Браво

Гарикојц Браво Ојарбиде (|Garikoitz Bravo Oiarbide; р. ) — шпански професионален друмски велосипедист, кој вози за професионалната континентална екипа .
Во август 2018 година бил именуван во почетниот состав за Вуелта а Еспања.
1 Достигнувања
;2008
: 1. Етапа 1 Бискајко Бира
;2009
: 1. Баскиско хронометарско првенство под 23 години
: 2. Национално хронометарско првенство под 23 години
;2011
: 1. Планински пласман Тур де л’Авенир
;2012
: 9. Вуелта Сиклиста а ла Риоха
;2013
: 10. Трка околу Пекинг
;2015
: 1. Планински пласман Вуелта а Кастиља и Леон
: 5. Краен пласман Вуелта а Астурија
: 8. Краен пласман Тур ди Жеводан Лангдок-Русијон
;2017
: 8. Класика Примавера
;2018
: 6. Краен пласман Вуелта а Арагон
: 7. Гран при де Плимелек-Морбијан
;2019
: 6. Краен пласман Вуелта а ла Комунидад де Мадрид
: 8. Пруеба Вилјафранка де Ордизија
: 9. Класик Сид Ардеш
Пирамидална загатка

Пирамидална загатка — механичка загатка (составен мозаик) која се состои од две или повеќе компонентни парчиња кои се вклопуваат заедно за да се создаде пирамида.
1 Историја
''Непознато потекло'' . Децата на американските пионери играа со едноставни играчки како што се овие.
2 Решенија
* Дво парчиња пирамидални загатки: Обична пирамида не е можна во овој случај. Наместо тоа, можеме да формираме само 4 соочени тетраедрон пирамиди.
За да го направите ова, направете ги квадратните лица да се свртат едни на други и да извртуваат еден исправен за да ја завршите четири-соочената тетрахедронска пирамида.
* Четири парчиња пирамидални загатки: Придружете се на четирите идентични парчиња во парови, така што ќе се исполнат најмалите триаголни лица. Свртете ги квадратите да се соочат едни со други и да ги соберете. Ова ќе остави квадратно лице на двете резултатски парчиња. Со квадратните страни на блоковите свртени еден кон друг, извртувајте едно парче исправено за да ја завршите пирамидата.
Бугенвил

Бугенвил, официјално Автономен регион Бугенвил е автономен регион во Папуа Нова Гвинеја. Најголеми острови во регионот се Бугенвил и Бука. Населението на регионот изнесува 249,358 (попис 2011).
Островот Бугенвил географски спаѓа во архипелагот на Соломонските Острови.
Минусна коцка

Минусна коцка (|Минус-кубик) — тридимензионална механичка загатка, варијанта на загатката 15, која се произведувала во СССР. Претставува затворена проѕирна коцка во којашто се содржани 7 мали коцкички, од кои секоја се состои од две половини во облик на буквата „П“ со различна боја. Должината на внатрешната страна од надворешната коцка е малку од двојно поголема од страната на внатрешните коцкички. Надворешната коцка не содржи осма внатрешна коцкичка, а така ослободениот простор служи за поместување на коцкичките. Цел на загатката е да се поместат коцкичките на начин, така што сите внатрешни коцкички на секоја страна од надворешната коцка образуваат иста боја.
Во производство биле две варијанти на минусната коцка — московска и свердловска — кои се разликувале по боите на коцката — бело-сива или бело-црвена — како и по ориентацијата на една од малите коцкички. Поради последното, кај московската варијанта имало 12 пати повеќе решенија, што укажува на тоа дека свердловската варијанта била 12 пати потешка за решавање.
1 Поврзано
* 15 (загатка)
* Рубикова коцка
Мостови (загатка)

Мостови, позната и како ''хашиокакеро'' (|橋をかけろ; во превод „градење мостови“) — вид логичка загатка измислена од страна на Николи. Загатката е поставена на четириаголна мрежа (која не секогаш е нацртана) со стандардизирана големина, така што некои полиња се означени со заокружение броеви од 1 до 8 наречени „острови“, додека другите се оставени празни. Целта е да се поврзат сите острови со исцртување на линии наречени „мостови“ меѓу островите.
1 Називи
Во весникот ''Тајмс'', загатката се појавила под називот „хаши“. Во Франција, Данска, Холандија и Белгија е обајвена со името „аи-ки-аи“.
2 Историја
Загатката за првпат се појавила во 31. издание на списанието на издавачката куќа Николи од септември 1990 година, иако загатката претходно се појавила во изменет облик во 28. издание на списанието од декември 1989 година.
3 Правила
Целта на играта е да се поврзат сите острови со мостови, така што при исцртувањето на мостовите ќе бидат задоволени следниве услови:* мостовите претставуваат прави линии, и започнуваат и завршуваат ма различни острови;
* мостовите не смеат да сечат други мостови или острови;
* мостовите може да бидат исцратени само под прав агол;
* најмногу два моста може да поврзат два острова;
* бројот на мостови до секој остров мора да е еднаков на зададениот број за тој остров; и
* мостовите мора да ги поврзуваат островите во единствена поврзана група.
Лидер (Германија)

Водач (|Lüder) — општина во округот Илцен, во сојузната покраина Долна Саксонија, Германија.
1 Географија
1.1 Местоположба
Водач се наоѓа помеѓу Страничниот канал на Елба и шумски подрачја. Во непосредна близина се наоѓа Швајмкер Мор со особен птичји и растителен свет.
1.2 Општински единици
Кон општината Водач припаѓаат следниве места:
* Лангенбриге
* Рајншторф
* Рерзен
Во општината се наоѓаат и помалите местенца Ној Водач и Валдхоф.
15 (загатка)

15, позната и како петнаесетка или мистично поле — лизгачка загатка којашто се состои од рамка со плочки означени со броеви, поставени во случаен редослед со едно празно поле. Целта на загатката е, со лизгање на плочките означени со броеви низ празното поле, да се подредат редоследно од онаа со најмал до онаа со најголем број.
Загатката се јавува и во други големини, од кои особено е позната онаа под називот „8“. Така на пример, ако рамката е со димензии 3×3, тогаш таа се нарекува „8“; ако е со димензии 4×4, тогаш се нарекува „15“; а ако е со димензии 5×6, тогаш се нарекува „29“.
1 Примена
Загатката служи како класичен проблем за моделирање на евристички алгоритми. Често применувани евристички методи за овој проблем се пребројување на бројот на погрешно поставени плочки и пресметување на збирот на растојанието меѓу погрешната и целната поставеност. Притоа, обата методи се изводливи, т.е. тие никогаш не го преценуваат бројот на преостанати потези, што овозможува оптималност за некои пребарувачки алгоритми како што е на пример алгоритмот А*.
2 Поврзано
* Минусна коцка
* Рубикова коцка
Кочо Божинов Мијајлевски

Кочо Божинов Мијајлевски — македонски револуционер во ВМОРО. Активен учесник во ослободувањето на Македонија.
1 Животопис
Кочо Божинов Мијајлевски е роден во 1880 година во селото Брезово во областа Железник.
Активен учесник во македонската револуционерна организација бил уште од 1898 година. Со Јордан Пиперката се запознал истата година, и соработувал со него. Учествувал во битките со османлиската војска кај селата Брезово и Ново Село.
После смртта на војводата Јордан Пиперката продолжил со неговите другари да води битки против османлиската војска.
Бад Бодентајх

Бад Бодентајх (|Bad Bodenteich) — општина во округот Илцен, во сојузната покраина Долна Саксонија, Германија. Се наоѓа околу 17 километри југоисточно од окружниот град Илцен.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
Општината претставувала административно седиште на поранешната општинска заедница Бодентајх.
1 Географија
1.1 Соседни општини
Соседни општини на Бад Бодентајх се Врештет, Золтендик и Водач. Исто така, Бад Бодентајх се граничи и со сојузната покраина Саксонија-Анхалт.
1.2 Општински единици
Општината Бад Бодентајх се состои од самото место Бад Бодентајх и местат Абендорф, Бомке, Флинтен, Хеклинген, Кукшторф, Оферштет, Шафведел и Шошторф.
Алекса Митаноски

Алекса Митаноски — македонски револуционер во ВМОРО. Активен учесник во ослободувањето на Македонија.
1 Животопис
Алекса Митаноски е роден во 1870 година во селото Кладник, кичевско. Тој бил најпознатиот револуционер од селото Кладник, и бил многу почитуван во кичевско.
Во македонска револуционерна организација се приклучил од скоро самите почетоци на организацијата. Долги години се борел против османлиската војска. Бил член во четата на далеку прочуениот војвода, Јордан Пиперката. Заедно со него и четата во 1901 година воделе битка кај селото Белица против османлиската војска. Како дел од јордановата чета бил дел и од други битки против османлиската војска.
Бевензен-Ебшторф

Бевензен-Ебшторф (|Bevensen-Ebstorf) — општинска заедница во округот Илцен, во сојузната покраина Долна Саксонија, Германија. Нејзино седиште е градот Бад Бевензен. Била создадена на 1 ноември 2011 година со спојување на поранешните општински заедници Бевензен и Алтес Амт Ебшторф.
Општинската заедница Бевензен-Ебшторф се состои од следниве општини:
# Алтенмединген
# Бад Бевензен
# Барум
# Емендорф
# Ебшторф
# Ханштет
# Химберген
# Јелмшторф
# Натендорф
# Ремштет
# Швинау
# Весте
# Вридел
Алтес Амт Ебшторф

Алтес Амт Ебшторф (̣|Altes Amt Ebstorf) — поранешна општинска заедница во округот Илцен, во сојузната покраина Долна Саксонија, Германија. Нејзиното седиште било во селото Ебшторф. На 1 ноември 2011 година таа била споена со општинската заедница Бевензен и ја создале новата општинска заедница Бевензен-Ебшторф.
Општинската заедница Ебшторф се состоела од следниве општини:
# Ебшторф
# Ханштет
# Натендорф
# Швинау
# Вридел
Бевензен

:
Бевензен (̣|Bevensen) — поранешна општинска заедница во округот Илцен, во сојузната покраина Долна Саксонија, Германија. Нејзиното седиште било во градот Бад Бевензен. На 1 ноември 2011 година таа била споена со општинската заедница Алтес Амт Ебшторф и ја создале новата општинска заедница Бевензен-Ебшторф.
Општинската заедница Бевензен се состоела од следниве општини:
# Алтенмединген
# Бад Бевензен
# Барум
# Емендорф
# Химберген
# Јелмшторф
# Ремштет
# Весте
Седум мостови на Кенигсберг

Седум мостови на Кенигсберг — математичка загатка и еден од позначајните историски проблеми во математиката. Отсуството на решение утврдено од страна на Леонард Ојлер во 1736 година довело до поставување на основите на теоријата на графови и ја претскажала идејата за математичката гранка денес позната како топологија.
Градот Кенигсберг во Прусија (денес Калининград, Русија) бил сместен на двата брега на реката Прегел, во којашто се наоѓаат два големи острови — Кнајпхоф и Ломзе — коишто биле поврзани еден со друг или со крајбрежните делови на градот со седум мостови. Проблемот се состои во осмислување на прошетка низ градот, така што секој од мостот ќе биде преминет само еднаш. Притоа, за неприфатливо решение на проблемот се смета она коешто вклучува:
# пристигнување до остров или крајбрежен дел на градот без да се премине преку мост; или
# пристапување на било кој мост без да се премине преку неговиот друг крај.
Ојлер докажал дека проблемот нема решение. Тешкотијата со која се соочил бил развојот на соодветна техника на анализа и на последователните тестови кои го воспоставиле тврдењето со математичка строгост.
1 Поврзано
* Проблем со три чаши
* Проблем со три бунари
* Ојлеров пат
* Хамилтонов пат
Ристо Лозаноски

Ристо Лозаноски (, Големо Илино, Демирхисарско - , Белград) — сликар, педагог, претставник на фигуративното и апстрактното сликарство. Дипломирал на Академијата за ликовни уметности во Белград во 1951. Бил учесник во НОБ. Бил член на групите Денес и Мугри. Се инспирирал од прилепскиот пејзаж, а во серија од експресионистички цртежи од личната драма.
Проблем со три чаши

Проблем со три чаши, познат и како предизвик со три чаши — математичка загатка којашто во нејзиниот најпрепознатлив облик е нерешлива. Во почетната поставеност на проблемот, една од чашите е затворена, а другите две се отворени. Целта е да се отворат сите чаши во не повеќе од шест потези, така што со секој потег да бидат превртени точно две чаши.
Проблемот може да се јави и во решлив облик чија почетна поставеност се состои од една отворена и две затворени чаши. Овој проблем може да се реши во само еден потег со отворање на двете затворени чаши, така што се добива целната поставеност на три отворени чаши. Решливиот облик на проблемот се користи како трик, каде што изведувачот го решава решливиот облик во повеќе потези, а потоа бара од публиката да го реши нерешливиот облик на проблемот.
1 Доказ за невозможност
Суштината на доказот се состои во тоа дека не постои можност со последователно додавање или одземање на парен број (потег) на непарен број (почетна поставеност на чашите) да се добие нула (решение на проблемот). Доказот е во продолжение и истиот може да се воопшти за случајот кога на располагање стои неограничен број потези.
Нека се дадени чашите A, B и C, така што две од нив се отворени, а третата е затворена. Со <math>W</math> нека е означен бројот на погрешно поставени, т.е. затворени чаши, па очигледно е дека за почетната поставеност важи <math>W_0 = 1</math>. Ако со <math>S</math> е означен секој потег кој се состои од превртување на точно две чаши, јасно е дека се можни три различни потези: превртување на две отворени чаши, превртување на две затворени чаши и превртување на една отворена и една затворена чаша. Според тоа, ефектот на секој потег поприма вредности од мнижеството <math>S = \{-2, 0, 2\}</math>, односно отворањето на две затворени чаши го намалува бројот на погрешно поставени чаши за 2, затворањето на две отворени чаши го зголемува бројот на погрешно поставени чаши за 2, додека отворањето на една затворена и затворањето на една отворена нема никаков ефект.
Сега нека е претставено решението на проблемот преку диференцната равенка <math>W_n = W_0 + nS = 0</math>, каде што <math>n \leq 6</math> за <math>n \in \mathbb{N}</math>. Со замена на <math>W_0 = 1</math> во диференцната равенка се добива <math>nS = -1</math>. Нека се претпостави дека решението постои, односно <math>\exists{n} \in \mathbb{N}: nS = -1</math>. Но, со оглед на тоа што <math>S = 2k</math> за <math>k \in \mathbb{Z}</math>, односно <math>S</math> е парен број, следува дека <math>nS = 2nk = 2k_1</math> за <math>k_1 \in \mathbb{Z}</math>, односно <math>nS</math> исто така е парен број. Последното противречи на претпоставката дека решението постои и според тоа истото не постои.
Со примена на математичка индукција лесно се докажува дека решението не постои не само за <math>n \leq 6</math>, туку за <math>\forall n \in \mathbb{N}</math>.
2 Поврзано
* Проблем со три бунари
* Седум мостови на Кенигсберг
Црква „Св. Никола“ - Свиништа

Свети Никола — главна селска црква во охридското село Свиништа.
Црквата се наоѓа на влезот во селото, а околу нејзе се сместени селските гробишта.
1 Историја
Црквата била изградена во 1934 година.
Сепак, постојат податоци дека црквата била најпрвин изградена кон крајот на век, а подоцна во 1934 година било темелно обновена.
Околината на црквата била партерно уредена во текот на 2014 година, како и пристапниот пат. Средствата биле обезбедени од локалната самоуправа, а помагнал и црковниот одбор и месното население.
2 Галерија
Црквата
Останати објекти
3 Поврзано
* Свиништа
* Дебарско-кичевска епархија
* Охридско архијерејско намесништво
* Коселска парохија
Проблем со три бунари

Проблем со три бунари, познат и како проблем со три куќи — класична математичка загатка којашто гласи:
Нека се дадени три куќи на рамнина и секоја од нив треба да се поврзе со три бунари како извори на три вида енергија: вода, гас и струја. Дали постои начин да се воспостават сите девет врски без притоа било која од нив да пресекува некоја друга и без да се користи простор со повисока димензија?
Проблемот претставува апстрактна математичка загатка којашто поставува ограничувања кои не постојат во практична инженерска смисла. Тој е дел од математичката област тополошка теорија на графови, која го проучува вметнувањето на графови на површини. Со поформален речник од областа на теоријата на графови, проблемот прашува дали целосниот дводелен граф ''K''<sub>3,3</sub> е рамнински. Во однос на проблемот, графот се среќава како „граф на корисност“, а нарекуван е и „Томсенов граф“.
1 Решение
При вообичаената поставеност на проблемот на дводимензионална рамнина, решението на загатката е „не“, односно не постои начин да се воспостават сите девет врски без притоа барем две од нив да не се пресекуваат. Со други зборови, графот ''K''<sub>3,3</sub> не е планарен. Во 1930 година, Казимир Куратовски истакнал дека графот ''K''<sub>3,3</sub> не е планарен, од каде што следува дека проблемот нема решение. Сепак, Дејвид Кулман изјавил дека „интересно е тоа што Куратовски не објавил детален доказ дека ''K''<sub>3,3</sub> е непланарен“.
2 Поврзано
* Проблем со три чаши
Параклис „Св. Ирина“ - Свиништа

Света Ирина — параклис во близина на охридското село Свиништа. Сместен е непосредно покрај магистралниот пат Охрид-Ресен, на местото каде што се исклучува патот кој води кон селото.
1 Историја
Параклисот бил подигнат на иницијатива на Трене Климески од селото Лескоец, а кој потекнува од Опеница. Него му дошло на сон да подигне црква на тоа свето место.
2 Галерија
3 Поврзано
* Свиништа
* Дебарско-кичевска епархија
* Охридско архијерејско намесништво
* Коселска парохија
Вернер Зомбарт

Вернер Зомбарт (германски: ''Werner Sombart'') - германски економист, историчар социјалист.
1 Творештво
На почетокот, Зомбарт бил социјалист-марксист и до 1909 година бил активен во ширењето на марксистичките и социјалистичките иедеи во Германија. Во овој период, токму поради неговите радикални сфаќања, тој не можел да добие професорско место на германските универзитети. Во 1915 година, Зомбарт ја објавил книгата „Трговци и херои“ (''Händler und Helden: patriotische Besinnungen'') во која ја поддржувал „Германската војна“ на германската херојска култура против комерцијалната цивилизација на Англија. Притоа, тој изразува огромен презир кон комерцијалниот карактер на англиското население кое ги изгубило сите воинствени инстинкти. Според него, врховен принцип на англискиот морал е настојувањето да се продолжи благосостојбата на поединецот за време на неговиот живот на земјата кој тој го нарекува „најнеславната максима која воопшто била прогласена од комерцијалниот ум“. Според Зомбарт, пред 1914 година, сите германски идеали се наоѓале под смртна закана од постојаниот напредок на англиските комерцијални идеи, англискиот комфорт и англиската забава, а англискиот народ станал морално расипан и почнал да ги заразува другите народи. Оттука, Првата светска војна им овозможил на Германците да се потсетат дека се народ на воини, народи чии активности, особено економските активности, им се подредени на воените цели. Зомбарт ја глорификува војната, сметајќи дека нејзиниот третманот како нечовечка и бесмислена е производ на комерцијалните сфаќања. Тој смета дека постои повисок живот од животот на поединецот, а тоа е животот на народот и на државата, така што животот на поединецот треба да му бид еподреден на тој повисок живот. За Зомбарт, војната е израз на херојскиот поглед на животот, а војната против Англија е војна со спротивниот идеал - комерцијалното сфаќање на слободата на поединецот и англискиот комфорт.
Месија (Клопшток)

Месијата, херојска песна, е религиозен еп во 20 кантони на Фридрих Готлиб Клопшток од 1773 година. Авторот е првиот писател што користел континуиран хексаметар во германската литературна историја и на тој начин се потпира на еповите на Хомер ( Илијада и Одисеја ). Содржината на ''Месијата'' во Германија ја отвора епохата на сентименталност .
Барум (Илцен)

Барум (|Barum) — општина во округот Илцен, во сојузната покраина Долна Саксонија, Германија.
1 Географија
1.1 Местоположба
Барум се наоѓа во северниот дел на округот Илцен, околу пет километри југозападно од Бад Вевензен. Се граничи со окружниот град Илцен. Низ главното место тече потокот Барумер Милбах.
1.2 Општински единици
Кон општината Барум припаѓаат следниве места:
* Барум
* Тетендорф-Епензен со Гут Хојшторф
Ди Лордс

Ди Лордс се германски ритам рок бенд, по потекло од Берлин, подоцна од Диселдорф, кои биле претставени меѓу 1965 и 1969 година со англиски песни на германските топ листи. Нејзините најпознати парчиња вклучуваат ''„Пијалак на мене“'', „ ''Шакин“ од целиот'' и ''сиромашно момче'' .
Ретко која друга рок-музичка група е активна во земјите што зборуваат германски јазик повеќе од 55 години, и тие се исто така се еден од најтрајните бендови во светот, со The Rolling Stones и The Ventures,. Во моментов, тие го држат официјалниот RID светски рекорд како „Сениор постар рок бенд на светот“ .
Орачот од Бохемија

Орачот од Бохемија (исто така: Акерман и смртта) е дело на Јоханес фон Тепл, кое било создадено околу 1400 година, за првпат било дистрибуирано во разни ракописи и за првпат се појавило во 1460 година во Бамберг во печатена форма.Тоа било една од првите дела на германски јазик, кое било збогатено со резби.
Емендорф

Емендорф (|Emmendorf) — општина во округот Илцен, во сојузната покраина Долна Саксонија, Германија.
1 Географија
1.1 Местоположба
Општината се наоѓа на половина пат помеѓу градовите Илцен и Бад Бевензен. Низ местото тече реката Илменау.
1.2 Општински единици
Кон општината Емендорф припаѓаат следниве места:
* Емендорф
* Хајтбрак
* Насеноторф
* Валмшторф
Георг Бихнер

Карл Георг Бахнер (* 17). Октомври 1813 година во Годелау, Големо Војводство Хесен ; 19 † . Февруари 1837 година во Цирих ) бил германски писател, лекар, научник и револуционер . Тој се сметал, и покрај неговите малку дела - почина на 23-годишна возраст - за една од најважните литературни фигури на Вормарц . Делови од неговата работа зборуваат за литературата за егзил .
Весте

Весте (|Weste) — општина во округот Илцен, во сојузната покраина Долна Саксонија, Германија.
1 Географија
1.1 Општински единици
Кон општината Весте припаѓаат следниве места:
* Весте
* Хаген
* Хефер
* Ецендорф (до септември 1936 година познато како Ојцендорф)
* Шлагте
* Тешторф
* Весте-Банхоф
Во општината се наоѓа и помалото местенце Вестерзундерберг.
Даневирке

Даневирке (|Dannevirke, |Danavirki, |Danewerk; букв. „''данска творба''“) — одбранбено утврдување кое се протега по западните граници на Јитланд до градот Шлезвиг, кој се наоѓа во Слиен, во Балтичкото Море, во близина на некогашниот трговски центар Викинг Хедеби . Оваа одбранбен ѕид моментно се наоѓа на територијата на Германија.
Алтенмединген

Алтенмединген (|Altenmedingen) — општина во округот Илцен, во сојузната покраина Долна Саксонија, Германија.
1 Географија
1.1 Местоположба
Општината се наоѓа во северниот дел на округот Илцен, источно од Биненбител и северно од Бад Вевензен. На запад се граничи со Страничниот канал на Елба.
1.2 Општински единици
Кон општината Алтенмединген припаѓаат следниве места:
* Алтенмединген
* Алјарн
* Бондорф
* Бостелвибек
* Еделшторф
* Хасел
* Рајзенмор
* Зеклендорф
* Форверк
Во општината се наоѓа и помалото местенце Бевендорф Бандорф.